ГРАД ЗРЕЊАНИН 
ГРАДСКА УПРАВА
ОДЕЉЕЊЕ ЗА УРБАНИЗАМ
У складу са чланом 50. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/2023, 91/2025 и 80/2026) и чланом  55 - 68. Правилника о садржини, начину и поступку израде докумената просторног и урбанистичког планирања (''Службени гласник РС'', бр. 32/19, 47/25 и 40/26)

оглашава
 ЈАВНИ УВИД 
У НАЦРТ ИЗМЕНЕ И ДОПУНЕ ПЛАНА ДЕТАЉНЕ РЕГУЛАЦИЈЕ ''ФАБРИЧКИ КОМПЛЕКС СИНТЕТИЧКОГ КАУЧУКА'' У ЕЛЕМИРУ

НАЦРТ ИЗМЕНЕ И ДОПУНЕ ПЛАНА ДЕТАЉНЕ РЕГУЛАЦИЈЕ ''ФАБРИЧКИ КОМПЛЕКС СИНТЕТИЧКОГ КАУЧУКА'' У ЕЛЕМИРУ (у даљем тексту: Нацрт измене и допуне Урбанистичког плана) обухвата простор који се налази североисточно од насељеног места Елемир. Фабрички комплекс је изграђен, и лоциран уз постојећу саобраћајницу Тараш – Елемир. Површина подручја обухваћеног Нацртом изменe и допуне Урбанистичког плана износи око 80ha.
1. ЈАВНИ УВИД У НАЦРТ ИЗМЕНЕ И ДОПУНЕ УРБАНИСТИЧКОГ ПЛАНА ОДРЖАВА СЕ У ТРАЈАЊУ ОД 15 ДАНА, ОД 23. октобра 2026. год.  ДО 07. новембра 2026.год.

У складу са чл. 55 - 68. Правилника о садржини, начину и поступку израде докумената просторног и урбанистичког планирања, Нацрт изменеи допуне Урбанистичког плана биће изложен на јавни увид сваког радног дана у холу зграде Скупштине града Зрењанина, Трг слободе бр. 10, и у просторији 112 од 9,00 до 14,00 часова.
Нацрт измeне и допуне Урбанистичког плана биће доступан на увид заинтересованој јавности:
- у аналогном и дигиталном облику у згради Скупштине града Зрењанина, у просторији бр. 112 надлежној за послове планирања и урбанизма, и у холу зграде
- у дигиталном облику на званичној интернет адреси Града Зрењанина (www.zrenjanin.rs)

Примедбе на Нацрт измене и допуне Урбанистичког плана физичка и правна лица могу доставити у писаној форми на адресу: Градска управа града Зрењанина, Одељење за урбанизам, Одсек за урбанизам и просторно планирање, Трг слободе бр. 10, 23000 Зрењанин (примедбе доставити на писарници или путем поште), у току трајања јавног увида, закључно са 07.11.2026. године. 
2.  ЈАВНА СЕДНИЦА КОМИСИЈЕ ЗА ПЛАНОВЕ на којој ће бити разматране достављене примедбе током јавног увида, одржаће се у Мултимедијалној сали (канцеларији бр. 101) у згради Скупштине града Зрењанина, Трг слободе бр. 10, 12. новембра 2026. год. са почетком у 15,00 часова.

Јавној седници ће присуствовати одговорни урбаниста, представници обрађивача и надлежног органа, као и физичка лица и представници правних лица који су поднели примедбе у писаном облику у току трајања јавног увида, који  могу усмено да образложе поднете примедбе. О свакој поднетој примедби обрађивач планског документа јавно износи свој став.
